Baldo Kosić
<s>Baldo, Baltazar ili Valtazar Kosić (Dubrovnik, 5. oktobar 1829 – Dubrovnik, 18. jaunauar 1918) je bio zoolog, kolekcionar, prirodnjak, upravnik, kustos i preparator Prirodoslovnog (prirodnjačkog) muzeja u Dubrovniku.</s>

<s>Biografija</s>

<s>Završio je studije u Đenovi.</s><s>Nakon toga je radio kao profesor u Kotorskoj gimnaziji.</s>

<s>Posle smrti Antuna Dropca je postao novi upravnik Domorodnog (kasnije Prirodoslovnog) muzeja u Dubrovniku.</s><s>Posvetio se proširenju i uređivanju muzeja.</s><s>U prikupljanju zbirke su mu posebno pomagali pomorci, ribari i lovci.</s><s>Uspeo je da sakupi gotovo celokupunu zbirku riba, vodozemaca, gmizavaca, ptica i sisara dubrovačkog kraja.</s><s>Bio je vešt dermoplastični preparator i detaljno je vodio zapisnik o svim novim preparatima u Muzeju.</s>

<s>Napravio je vrednu zbirku ptica s 420 primeraka.</s><s>Osim detaljne sistematizacije i stručne obrade, svoja zapažanja je razmenjivao s drugim domaćim i stranim prirodnjacima i tako uspostavio mrežu poznanstava, koja je narednih decenija bila od koristi naučnicima.</s>

<s>Zbirka riba na Biološkom institutu u Dubrovniku su uglavnom njegovi preparati.</s>

<s>Bavio se i numizmatikom.</s><s>Sastavio je i objavio popis novca i medalja iz muzejske zbirke, a pisao je i o kulturnim spomenicima Dubrovnika.</s>

<s>Njegov istraživački rad je izvor podataka o urbanističkom razvoju Dubrovnika i celokupnom kulturnom razvoju.</s><s>U pisanju se posebno ističu upotreba dubrovačkih naziva i prirodnjačkog rečnika.</s><s>Pisao je krasnopisom na durovačkom dijalektu.</s><s>Obradio je nomenklaturu dubrovačke faune, posebno ptica i riba.</s><s>Osim detaljnog opisa stalnih i čestih vrsta ptica u Dubrovniku i okolini, opisao je i retke primerke.</s><s>Sastavio je abecedni popis 175 vrsta riba, s latinskim nazivima, podacima o staništu, načinu lova i drugo.</s><s>Izdao je sedamnaest naučnih radova.</s><s>Svoje radove je objavljivao u Glasniku Naravoslovnog društva, Radu JAZU i Srđu.</s>

<s>U svom delu „Ribe dubrovačke“ je naveo 191 vrstu riba.</s><s>Prirodoslovni muzej, od njegove smrti, pa sve do sve do 1953. nije imao preparatora.</s>

<s>Dela</s>

<s>Građa za dubrovačku nomenklaturu i faunu ptica (1888)
 Ptice Dubrovnika i okolice (1901)
 Ribe dubrovačke (1903)</s>

<s>Izvori</s>

<s>Literatura</s>

<s>Zoolozi
Biografije, Dubrovnik</s>

